2. ปัจจัยความเสี่ยง

ปัจจัยความเสี่ยง หมายถึง ต้นเหตุ หรือสาเหตุที่มาของความเสี่ยง
ที่จะทำให้ไม่บรรลุวัตถุประสงค์ที่กำหนดไว้ โดยต้องระบุได้ด้วยว่าเหตุการณ์นั้นจะเกิดที่ไหน เมื่อใด
และเกิดขึ้นได้อย่างไร และทำไม ทั้งนี้ สาเหตุของความเสี่ยงที่ระบุควรเป็นสาเหตุที่แท้จริง
เพื่อจะได้วิเคราะห์และกำหนดมาตรการลดความเสี่ยงในภายหลังได้อย่างถูกต้อง

(1) ความเสี่ยงจากกระบวนการปฏิบัติงาน

ความเสี่ยงด้านปฏิบัติการ
เป็นความเสี่ยงอันเนื่องมาจากการขาดการกำกับดูแลกิจการหรือการควบคุมที่ดี

ของกระบวนการปฏิบัติงานภายใน
หรือจากเหตุปัจจัยภายนอกที่ส่งผลกระทบต่อผลการดำเนินงานและฐานะการเงิน

ของบริษัท จึงจำเป็นต้องมีการติดตามดูแลให้การดำเนินงานเป็นไปตามนโยบายและแผนที่วางไว้

แนวทางบริหารความเสี่ยง

บริษัทจัดให้มีระบบการควบคุมภายใน เพื่อป้องกันความเสี่ยงที่มีผลกระทบต่อการดำเนินธุรกิจ
สอบทานโครงสร้างการควบคุมและวิธีปฏิบัติงาน
นำระบบการบริหารความเสี่ยงมาใช้ในกระบวนการระบุปัจจัย วิเคราะห์ ประเมินความเสี่ยง

ที่สำคัญเพื่อกำหนดวิธีการควบคุม
มีหน่วยงานรับผิดชอบและเฝ้าระวังการปฏิบัติตามกฎหมายและกฎระเบียบที่เกี่ยวข้อง

จัดทำคู่มือปฏิบัติงาน แบ่งแยกหน้าที่การทำงานไว้อย่างเหมาะสม
รวมทั้งกำหนดขอบเขตอำนาจอนุมัติไว้อย่างชัดเจน

(2) ความเสี่ยงจากบุคลากร

ความเสี่ยงที่เกิดจากความไม่เพียงพอ ความไม่เหมาะสมของบุคลากร
รวมถึงความสามารถและจริยธรรมของบุคลากร

แนวทางบริหารความเสี่ยง

จัดสรรบุคลากรที่เพียงพอ มีคุณสมบัติตรงตามลักษณะงาน
ปรับปรุงโครงสร้างองค์กรเพื่อแบ่งสายการบังคับบัญชา

อย่างชัดเจน พิจารณามอบหมายงานตามหน้าที่ความรับผิดชอบ
ปรับปรุงระบบงานให้ทันต่อการเปลี่ยนแปลง สนับสนุนพัฒนา

ความรู้ ทักษะ เพื่อเพิ่มขีดความสามารถในการสร้างบุคลากรทดแทน
ปลูกฝังความเข้าใจเกี่ยวกับการบริหารความเสี่ยงและโครงสร้างพื้นฐาน
สร้างแรงจูงใจในการมีคุณธรรม จริยธรรม และค่านิยมต่อการทำงานที่คำนึงถึงหลักธรรมภิบาล
ส่งเสริม

ให้ทุกหน่วยงานคำนึงถึงความถูกต้อง ความรอบคอบ
รวมถึงความรับผิดชอบต่อการจัดการความเสี่ยงด้านปฏิบัติการ

เพื่อวิสัยทัศน์ พันธกิจ และวัตถุประสงค์

(2) ความเสี่ยงจากเทคโนโลยี

เมื่อเทคโนโลยีสารสนเทศก้าวเข้ามามีบทบาทสำคัญในฐานะกลไกลอันทรงพลังในการขับเคลื่อนธุรกิจ
โดยเฉพาะ

ข้อมูลต่างๆ และข้อมูลสถิติ ถือว่าเป็นทรัพย์สินอันทรงคุณค่าของบริษัทที่อาจจะตกอยู่ในภาวะเสี่ยง
หากมีเหตุการณ์ที่ทำให้ฐานข้อมูลดังกล่าวเกิดความสูญเสียหรือเสียหายจาก อัคคีภัย อุทกภัย
แผ่นดินไหว ระบบไฟฟ้าขัดข้อง ระบบคอมพิวเตอร์

หยุดชะงัก การไม่สามารถกู้ระบบได้ทันท่วงที ความล้มเหลวของเครือข่ายการสื่อสาร
ส่งผลกระทบต่อการให้บริการแก่ลูกค้า และผู้ที่เกี่ยวข้อง ดังนั้น
จะต้องมีระบบสารสนเทศและการติดต่อสื่อสารที่มีประสิทธิภาพ
เพราะเป็นพื้นฐานสำคัญที่จะนำไปพิจารณาดำเนินการบริหารความเสี่ยงต่อไปตามกรอบและขั้นตอนการปฏิบัติที่กำหนด

แนวทางบริหารความเสี่ยง

บริษัทกำหนดมาตรการในการเข้าถึงข้อมูล ในแต่ละลำดับชั้นตามอำนาจที่มีการมอบหมาย
เพื่อสร้างความเชื่อมั่นว่า

จะไม่มีการรั่วไหลของข้อมูลไปยังบุคคลภายนอก มีการติดตั้งระบบซอฟต์แวร์ป้องกันผู้บุกรุก
มีโปรแกรมการตรวจจับไวรัส

เสาะหาเทคโนโลยีใหม่ๆ นำมาประยุกต์ใช้เพื่อให้ทันกับการเปลี่ยนแปลง
มีระบบคอมพิวเตอร์จัดเก็บข้อมูลสำรองไว้ที่ศูนย์
เพื่อนำข้อมูลหลักกลับมาใช้งานได้ทันที จัดเตรียมแผนบริหารความต่อเนื่องทางธุรกิจ
เพื่อรองรับภาวะฉุกเฉินที่อาจเกิดขึ้น

และส่งผลกระทบต่อการดำเนินธุรกิจ

กำหนดโครงสร้างการมอบหมายหน้าที่และสิทธิของบุคลากรที่มีส่วนเกี่ยวข้องกับการจัดการเทคโนโลยีสารสนเทศ

ฝึกอบรมในด้านที่เกี่ยวข้องกับระบบฐานข้อมูลสารสนเทศ
สำหรับบุคลากรในระดับผู้ดูแลระบบและผู้ใช้งาน เพื่อให้บุคลากร

มีความรู้ ความเข้าใจในการใช้งาน และการดูแลรักษาความปลอดภัยระบบเทคโนโลยีสารสนเทศ

(3) ความเสี่ยงอื่นๆ

ความเสี่ยงจากกลยุทธ์
เป็นความเสี่ยงที่เกิดจากแผนดำเนินงานและการนำไปปฏิบัติที่ไม่สอดคล้องกับปัจจัยภายในและภายนอก
และส่งกระทบต่อวัตถุประสงค์และเป้าหมายที่กำหนดไว้ อันอาจจะกระทบต่อรายได้ เงินกองทุน
และการดำรงอยู่ของกิจการ

แนวทางบริหารความเสี่ยง

มีกระบวนการวางแผนและหลักเกณฑ์ในการพิจารณาอนุมัติ
การนำเสนอแผนงานอย่างรอบคอบและรัดกุม ติดตามผล

การดำเนินงานให้เป็นไปตามแผนงาน โดยกำหนดให้จัดทำรายงานและประชุมร่วมกันทุกเดือน
เพื่อประเมินผลการดำเนินงานหากไม่เป็นไปตามแผน อาจพิจารณาแนวทางแก้ไขและปรับแก้กลยุทธ์

ความเสี่ยงด้านการเงิน
เป็นความเสี่ยงจากการที่จะเกิดความผันผวนขึ้นลงของกระแสเงินสดจากการไหลเข้า-ออก

จากกิจการมากน้อยเพียงใด
หรือโอกาสที่มูลค่ากิจการจะลดลงไปต่ำกว่าเป้าหมายภายในช่วงเวลาที่กำหนด

แนวทางบริหารความเสี่ยง

ด้วยความที่การบริหารความเสี่ยงทางการเงินมีความสำคัญมาก
บริษัทจึงติดตามการเปลี่ยนแปลงและการเคลื่อนที่

ของความเสี่ยงทางการเงินให้อัตราส่วนความเพียงพอของเงินกองทุนจะต้องไม่ต่ำกว่าเกณฑ์ที่สำนักงาน
คปภ. กำหนด

ให้ความสำคัญกับกระแสเงินสดของกิจการที่เป็นลูกหนี้เบี้ยประกันภัยค้างรับ
การเรียกเก็บเงินค่าสินไหมทดแทนจากการประกันภัยต่อ มา ใช้ในการระดมทุนเพื่อใช้ในกิจการ
ทบทวนนโยบาย ติดตามและควบคุมความเสี่ยงด้านสภาพคล่อง เพื่อใช้

เป็นข้อมูลประกอบในการตัดสินใจเพื่อกำหนดแนวทางการระดมเงินฝาก การลงทุน
ให้สอดคล้องกับแผนการดำเนินธุรกิจ

ความเสี่ยงจากธุรกิจประกันภัย เป็นความเสี่ยงเกิดขึ้นจากการมีภาระผูกพันที่บริษัท
มีต่อผู้เอาประกันภัย โดยบริษัท แบกรับเองมากเกินกว่าที่ควร
รวมถึงการกำหนดเบี้ยประกันภัยไม่สอดคล้องกับความเสียหายที่เกิดขึ้นจริง โดยความรุนแรง
และจำนวนครั้งของความเสียหาย มากกว่าสมมติฐานในการพิจารณารับประกันภัย

แนวทางบริหารความเสี่ยง

บริษัทมีกระบวนการพิจารณารับประกันภัยที่รอบคอบ เพื่อกำหนดเงื่อนไขที่เหมาะสม
กำหนดอัตราเบี้ยประกันภัยของแต่ละผลิตภัณฑ์ตามระดับความเสี่ยงด้วยวิธีทางคณิตศาสตร์ประกันภัยเพื่อความเพียงพอและสามารถแข่งขันได้
รวมทั้งมีการติดตามข้อมูลให้เป็นปัจจุบัน
เพื่อปรับเบี้ยประกันภัยและเงื่อนไขในการรับประกันภัยให้สอดคล้องกับความเสี่ยง
เมื่อความเสี่ยงในปัจจุบันได้เปลี่ยนไปจากอดีต เช่น ภัยพิบัติประเภทใดเกิดบ่อยขึ้น
ก็มีการจำกัดจำนวนเงินสูงสุดที่ต้องจ่ายสำหรับ
ภัยนั้นๆ นอกจากนี้ บริษัทมีการกระจายความเสี่ยงในการรับประกันภัย
และมีการโอนความเสี่ยงให้บริษัทรับประกันภัยต่อ ด้วยการจัดซื้อสัญญาประกันภัยต่อแบบล่วงหน้ารายปี
สัญญาประกันภัยต่อแบบเฉพาะราย และประกันภัยต่อแบบความเสียหายส่วนเกิน
กับบริษัทประกันภัยต่อทั้งในประเทศและต่างประเทศ ที่มีความมั่นคงทางการเงิน
มีความโปร่งใสในการดำเนินงานและได้รับการจัดอันดับเครดิตความน่าเชื่อถือไม่ต่ำกว่า A+
เพื่อความเพียงพอในการรับเสี่ยงภัยและพร้อมที่จะจ่ายค่าสินไหมทดแทนที่มีขนาดใหญ่ได้
โดยไม่มีผลกระทบต่อความมั่นคงทางการเงินของบริษัท